ҚҰПИЯЛЫЛЫҚ САЯСАТЫ
1. ЖАЛПЫ ЕРЕЖЕЛЕР
«Қазақстан Республикасының заңнамасының талаптарына сәйкес әрекет ететін заңды тұлға — «JOINUP! Kazakhstan» ЖШС, БСН 191040027803, Қазақстан Республикасы, Алматы қаласы, Алмалы ауданы, Наурызбай батыр көшесі, 99/1-үй, 41б.т.е. (бұдан әрі — «Компания») https://online.joinup.kz/ интернет-сайтын (бұдан әрі — «Сайт») басқарады.
Компания Сайтқа кірген барлық тұлғалардың, сондай-ақ Сайт ұсынатын сервистерді пайдаланатын тұлғалардың құпия ақпаратына (дербес деректеріне) ерекше құрметпен қарайды. Компания дербес деректердің құпиялылығын (сәйкестендірілген немесе нақты сәйкестендірілуі мүмкін жеке тұлға туралы мәліметтерді немесе мәліметтер жиынтығын) қорғауға ұмтылады, осылайша әрбір пайдаланушы үшін Сайттың сервистерін барынша қолайлы жағдайларда пайдалануды қамтамасыз етеді.
[bookmark: _GoBack]Осы Құпиялылық саясатында (бұдан әрі — «Саясат») Компанияның дербес деректерді өңдеу тәртібі, жиналатын дербес деректердің санаттары, осындай дербес деректерді пайдалану мақсаттары, Компанияның үшінші тұлғалармен өзара іс-қимылы, дербес деректерді қорғауды қамтамасыз ету жөніндегі қауіпсіздік шаралары, сондай-ақ дербес деректерге қол жеткізу шарттары айқындалады. Саясатта сондай-ақ пайдаланушының өзінің дербес деректеріне қол жеткізуі, оларға өзгерістер енгізуі, оларды бұғаттауы немесе жоюы, өз құқықтарын іске асыруы, сондай-ақ дербес деректерді қорғау және өңдеу мәселелеріне қатысты туындауы мүмкін кез келген сұрақтар бойынша жүгінуі үшін қажетті байланыс ақпараты қамтылған.
Осы Саясат пайдаланушылардың туристік агенттер мен агенттіктерге арналған және https://online.joinup.kz/ сілтемесі бойынша қолжетімді Сайттың тіркеу нысанымен және/немесе функционалымен өзара әрекеттесу процесінде дербес деректерді өңдеу тәртібі туралы хабардар етеді.
БІЗДІҢ САЙТТЫҢ ӘРБІР ПАЙДАЛАНУШЫСЫ МЕН ТҰТЫНУШЫСЫ ОСЫ ҚҰПИЯЛЫЛЫҚ САЯСАТЫН МҰҚИЯТ ОҚЫП ШЫҒУЫ ТИІС. САЙТТЫ ПАЙДАЛАНА ОТЫРЫП, СІЗ БІЗДІҢ ҚҰПИЯЛЫЛЫҚ САЯСАТЫМЫЗДЫҢ ШАРТТАРЫМЕН КЕЛІСЕСІЗ. ЕГЕР СІЗ ОСЫ ҚҰПИЯЛЫЛЫҚ САЯСАТЫНЫҢ ШАРТТАРЫМЕН КЕЛІСПЕСЕҢІЗ, БІЗДІҢ САЙТТЫ ПАЙДАЛАНУДАН ЖӘНЕ БІЗГЕ ӨЗ ДЕРБЕС ДЕРЕКТЕРІҢІЗДІ БЕРУДЕН БАС ТАРТУЫҢЫЗДЫ СҰРАЙМЫЗ.
ОСЫ САЯСАТТЫҢ ШАРТТАРЫМЕН КЕЛІСУ (САЙТТЫҢ ТИІСТІ ЧЕК-БОКСТАРЫМЕН ЖӘНЕ САЙТТЫҢ АҚПАРАТТЫҚ ЖҮЙЕСІМЕН ТІРКЕЛГЕН) ДЕРБЕС ДЕРЕКТЕР СУБЪЕКТІСІНІҢ ДЕРБЕС ДЕРЕКТЕРДІ ЖИНАУҒА ЖӘНЕ ӨҢДЕУГЕ БЕРГЕН КЕЛІСІМІНЕ ТЕҢЕСТІРІЛЕДІ.
2. ДЕРБЕС ДЕРЕКТЕРДІ ЖИНАУ ЖӘНЕ ПАЙДАЛАНУ
Қазақстан Республикасының заңнамасына сәйкес Компания Сайт пайдаланушыларының дербес деректері қамтылған дерекқордың меншік иесі және операторы болып табылады. ЕО қолданыстағы деректерді қорғаудың Жалпы регламентінің (ЕО) 2016/679 (the General Data Protection Regulation (EU) 2016/679) талаптарына сәйкес Компания бір мезгілде дербес деректерді өңдеудің мақсаттары мен тәсілдерін айқындайтын тұлға — Деректерді өңдеу жөніндегі бақылаушы болып табылады.
Пайдаланушы туристік агенттер мен агенттіктерге арналған Сайт сервистерін пайдаланған кезде, Компания келесі деректерді өңдейді:
· пайдаланушы тіркеу нысандарын толтыру кезінде және Сайттың сервистерін пайдалану барысында ұсынатын дербес деректері (тіркеу нысанында көрсетілетін туристік агенттік қызметкерінің тегі, аты, әкесінің аты; туристік агенттік басшысының тегі, аты, әкесінің аты; туристік агенттік басшысының лауазымы; электрондық пошта мекенжайы; байланыс телефон нөмірі; туристік агенттік бухгалтерінің байланыс телефон нөмірі; туристік агенттік бухгалтерінің электрондық пошта мекенжайы);
· дербес деректерге жатпайтын мәліметтер (мысалы, тіркеу нысанында көрсетілетін туристік агенттіктің заңды атауы мен мекенжайы, заңды тұлғаның банктік деректемелері және байланыс деректері).;
· cookie файлдары;
· IP-мекенжайлары
· интернет-браузерлердің параметрлері мен баптаулары (User-agent).
Компания дербес деректер субъектісі ретінде сайт сервистерін пайдалану мақсатында Өзіңіз саналы әрі ерікті түрде ұсынған дербес деректерді ғана жинайды, бұл заңнама талаптарына сәйкес дербес деректер субъектісінің осы Саясатта тұжырымдалған оларды өңдеу мақсатына сәйкес өзінің дербес деректерін өңдеуге берген келісімінің көрінісі болып табылады.
Сайтқа кірген кезде жүйеге барлық кіру жағдайлары тіркеледі. Пайдаланушы трафигі бойынша басқа мәліметтер өңделмейді және сақталмайды.
Компания дербес деректер субъектісінің сұранысын орындау үшін ғана қажетті ақпараттың ең төменгі көлемін жинаумен шектелетініне назар аударамыз. Қандай да бір жағдайда міндетті емес ақпаратты сұрау қажет болғанда, пайдаланушыға мұндай ақпаратты жинау сәтінде бұл туралы хабарланатын болады.
Компания заңнамамен өңделуіне белгілі бір талаптар белгіленген кез келген ақпаратты, мысалы, нәсілдік немесе этникалық шығу тегі, саяси, діни немесе дүниетанымдық сенімдері, саяси партиялар мен кәсіптік одақтарға мүшелігі, қылмыстық жазаға соттылығы туралы ақпаратты, сондай-ақ денсаулыққа, жыныстық өмірге қатысты деректерді, биометриялық немесе генетикалық деректерді жинамайды.
Компания сайтқа кіру статистикасы туралы деректерді жинайды. Мәліметтерде трафик, пайдаланушының шолғышы, сондай-ақ Интернет желісінде және Сайтта болу күні, уақыты мен жұмыс ұзақтығы туралы қосылымдар болуы мүмкін
3. ДЕРБЕС ДЕРЕКТЕРДІ ӨҢДЕУ
Ұсынылған дербес деректерді өңдеу және сақтау Сайт сервистерінің жұмыс істеуін қамтамасыз ететін жабдықтар орналасқан дата-орталықтарда жүзеге асырылады. Ұсынылатын дербес деректер өңделеді және Дербес деректер базасында немесе сайт Деректер базасының жеке кестесінде сақталуы мүмкін.
Пайдаланушылардың дербес деректері Қазақстан Республикасындағы серверлерде сақталады және өңделеді. Дербес деректер басқа юрисдикцияларда, атап айтқанда, Германия мен Украинада уақытша сақталуы және өңделуі мүмкін
Компания біздің инфрақұрылымдық объектілеріміз және/немесе қызмет көрсетушілеріміз орналасқан әртүрлі юрисдикциялардағы серверлерімізде пайдаланушылардың дербес деректерін сақтау және өңдеу құқығын өзіне қалдырады. Пайдаланушылардың деректерін бізге және/немесе біздің қызмет көрсетушілеріміздің біріне жұмыс істейтін қызметкерлер де өңдеуі мүмкін. Мұндай қызметкерлер қызметтерді көрсетуге және/немесе пайдаланушылардың деректерін өңдеуге және/немесе пайдаланушыларды қолдауды қамтамасыз етуге тартылуы мүмкін. Бұл ретте біз осы Саясатқа сәйкес Сіздің дербес деректеріңізбен қауіпсіз жұмыс істеуді қамтамасыз ету үшін қажетті шараларды қолданамыз.
Өзіңіздің дербес деректеріңізді ұсына отырып, Сіз дербес деректер субъектісі ретінде деректердің жоғарыда сипатталған берілуіне, сақталуына және өңделуіне келісіміңізді бересіз. Сайттың ақпараттық жүйесімен Сіздің осы Саясатпен және онда сипатталған дербес деректерді өңдеумен келісіміңізді логинациялау (тіркеу) (тиісті чек-бокстар арқылы) Сіздің келісім бергеніңіз және тиісінше хабардар етілгеніңіз белгісін растайды.

4. ДЕРБЕС ДЕРЕКТЕРДІ ПАЙДАЛАНУ МАҚСАТТАРЫ
Сіздің дербес деректеріңізді бізбен және біздің Сайттың сервистерімен өзара іс-қимыл жасап отырған туристік агентпен / агенттікпен коммуникация және кооперация орнату, Сізге Сайт сервистеріне қолжетімділік беру, Сізбен ақпарат және жаңалықтар алмасу, осы құқықтық қатынастар салаларындағы қолданыстағы заңнамаға сәйкес жарнама және коммуникация саласындағы қатынастарды іске асыру үшін пайдаланамыз.
5. ДЕРБЕС ДЕРЕКТЕРДІ САҚТАУ МЕРЗІМІ ЖӘНЕ ДЕРБЕС ДЕРЕКТЕРДІ ЖИНАУ МЕН ӨҢДЕУГЕ БЕРІЛГЕН КЕЛІСІМНІҢ ҚОЛДАНЫЛУ МЕРЗІМІ
Дербес деректер оларды өңдеу мақсаттары үшін қажетті мерзімнен артық сақталмайды. Біздің Сізбен дербес деректеріңізді сақтаудың базалық мерзімі Сізбен қатынастар тоқтатылған сәттен бастап және (немесе) Сіздің есептік жазбаңыз деактивацияланған (Сіз пайдаланбайтын) сәттен бастап 3 жылды құрайды. Сақтау мерзімі өткеннен кейін, Компанияда тиісті дербес деректерді сақтауға және/немесе өңдеуге басқа да заңды негіздер болмаған жағдайда, дербес деректер иесіздендірілуге жатады, бұл жеке тұлғаны анықтауды мүмкін емес етеді.
Дербес деректерді жинауға және өңдеуге берілген келісімнің қолданылу мерзімі дербес деректерді сақтаудың жоғарыда көрсетілген мерзімі сияқты нысан бойынша — Сізбен құқықтық қатынастар тоқтатылған сәттен бастап және (немесе) Сіз Сайттың Сіздің дербес деректеріңізді өңдеуді талап ететін сервистерін пайдалануды тоқтатқан сәттен бастап 3 жыл деп айқындалады.
6. COOKIE ФАЙЛДАРЫН ПАЙДАЛАНУ
Cookie — бұл веб-шолғыш жіберетін және пайдаланушының құрылғысында сақталатын, ақпараттың азғантай көлемі бар мәтіндік файл немесе файлдар. Мұндай құрылғыларға пайдаланушы Сайтқа кіру үшін пайдаланатын компьютерді, мобильді телефонды немесе басқа құрылғыны жатқызуға болады.
Cookie файлдары тұрақты cookie файлдары болуы және пайдаланушы оларды жойғанға дейін компьютерде сақталуы мүмкін немесе уақытша (сессиялық) болуы мүмкін, яғни шолғыш жабылғанға дейін ғана сақталады. Сонымен қатар, cookie файлдары негізгі (олар тікелей кірген сайтпен орнатылады) және бөгде (басқа сайттармен орнатылады) болып бөлінеді.
Сақталған cookie файлдары нақты пайдаланушыны емес, кездейсоқ тәртіппен жасалатын сәйкестендіру белгілерінің көмегімен пайдаланушының қолданатын құрылғысын сәйкестендіреді.
Білу маңызды:
· пайдаланушы сайтқа қайта кірген кезде, cookie файлдарының деректері жаңартылып отырады;
· көп жағдайда веб-шолғыш әдепкі бойынша пайдаланушының құрылғысында cookie файлдарының автоматты түрде сақталуына жол береді;
· cookie файлдарын өшіру жарияланған материалдарға қолжетімділіктің шектелуіне және/немесе Сайт сервистерінің толыққанды жұмыс істемеуіне әкеп соғуы мүмкін;
Компания өз пайдаланушыларына қамқорлық жасайды және олардың Сайтта болуын барынша жайлы етуге тырысады, ол үшін компанияға cookie файлдарының көмегімен пайдаланушының мінез-құлқын, талғамдары мен қызығушылықтарын талдау қажет. Мұндай талдау Компанияға Сайтпен өзара әрекеттесу тәжірибесін жақсартуға, Сервистің ең ыңғайлы интерфейсі мен навигациясын анықтауға көмектеседі
Халықаралық сауда палатасының (International Chamber of Commerce) жіктемесіне сәйкес, Компания cookie файлдарының мынадай санаттарын пайдаланады:
Қатаң қажетті cookie файлдары — пайдаланушының веб-бет бойынша ауысуы және белгілі бір сервистерді пайдалануы үшін, мысалы, қорғалған беттерге қол жеткізу, тіркелу және авторизациялану, Сайт бойынша іздеуді жүзеге асыру үшін қажет. Сондай-ақ, олар бір сессия аясында алдыңғы бетке өткен кезде пайдаланушының алдыңғы әрекеттерін жадында сақтауды жүзеге асырады.
Пайдалану және статистикалық cookie файлдары — Сайттың қалай пайдаланылатыны туралы ақпаратты жинақтайды. Бұл деректер пайдаланушының құрылғысында веб-браузер сеанстары арасында сақталады. Мұндай деректерге мынадай метрикалар мысал бола алады: Сайтта болу уақыты, ең жиі кіретін беттер, сайттың нақты қай бөлімдері мен сервистері пайдаланушы үшін ең қызықты болғанын түсіну, қандай да бір жарнамалық және/немесе маркетингтік науқанның қаншалықты тиімді екендігі және т.б. Пайдалану cookie файлдарының көмегімен жиналған барлық ақпарат статистикалық және аналитикалық міндеттерге арналған. Cookie файлдарының кейбір деректері веб-ресурс тарапынан рұқсаты бар үшінші тараптарға және тек жоғарыда көрсетілген мақсаттар үшін ғана ұсынылуы мүмкін.
Функционалдық cookie файлдары — веб-браузер сеанстары арасында пайдаланушының құрылғысында сақталатын параметрлерді немесе конфигурацияларды сақтау үшін пайдаланылады. Мұндай деректерге мынадай метрикалар мысал бола алады: пайдаланушының аты, профильдегі фотосуреті, қалдырылған түсініктемелер/өтінімдер/тапсырыстар бойынша ақпарат, сайт тілі, орналасқан жері, пайдаланушыға бұған дейін қандай да бір ақпараттың немесе таңдалған артықшылықтардың ұсынылған-ұсынылмағандығы туралы мәліметтер, сондай-ақ сайтты баптаудың басқа да параметрлері. Сонымен қатар бұл cookie файлдары пайдаланушыларға бейнебаян қарауға, сауалнамаларға, дауыс беруге қатысуға және әлеуметтік желілермен өзара әрекеттесуге мүмкіндік береді».
Ресурсқа кіргеннен кейін әсерді жағымды ету үшін аталған cookie файлдары пайдаланушы ұсынған ақпаратты есте сақтайды, Сайтпен өзара әрекеттесудің тиімділігін арттырады. Cookie файлдарының кейбір деректері веб-ресурс тарапынан рұқсаты бар және тек жоғарыда көрсетілген мақсаттар үшін үшінші тараптарға берілуі мүмкін.
Мақсатты cookie файлдары — пайдаланушыны қызықтыруы мүмкін мазмұнды ұсыну үшін пайдаланылады. Бұл деректер веб-браузер сеанстарының арасында пайдаланушы құрылғысында сақталады. Мұндай деректерге мынадай көрсеткіштер жатуы мүмкін: қайта көрсетпеу үшін ұсынылған мәтіндік, графикалық, аудио және бейне материалды қадағалау; мақсатты жарнаманы басқару; жарнамалық науқандардың тиімділігін бағалау; пайдаланушының басқа ресурстарға өткен кездегі кірулері туралы ақпарат; сондай-ақ сайтты баптаудың басқа да параметрлері. Сайт сапалы мақсатты жарнаманы қамтамасыз ету үшін бұл ақпаратты үшінші тараптармен, соның ішінде медиа-клиенттермен, жарнама берушілермен, агенттіктермен және сабақтас бизнес серіктестермен бөлісе алады.
Бөгде тарап сервистерінің және талдамалық сервистердің Cookie-файлдары:
Сайттағы контентті жедел жеткізу, сапалырақ көрсету және оны егжей-тегжейлі талдау үшін Компания Facebook, Instagram, Google сервистері және басқалары сияқты үшінші тарап компанияларының меншігі болып табылатын қызметтерді пайдаланады. Мысал ретінде келтірілген компаниялар пайдаланушы Сайтта жұмыс істеп жатқан кезде оның құрылғысында cookie-файлдарды пайдалануы мүмкін.
Сайт осы сервистер пайдаланатын cookie файлдарының жұмысына әсер ете алмайтынына назар аудару керек. Оларды пайдалану туралы барлық қажетті ақпаратты тиісті ресурсқа кіріп білуге болады. Мысалы, Google Analytics қызмет шарттары.
Cookie файлдарын басқару:
Негізгі веб-браузерлер (Mozilla Firefox, Google Chrome, Opera, macOS жүйесіне арналған Safari, Microsoft Edge) cookie файлдарын автоматты түрде қабылдайтындай етіп бапталған. Оларды өшіру үшін браузердегі анықтама функциясын немесе тиісті браузердің ресми сайтын пайдаланыңыз.
Білу маңызды:
· мобильді құрылғылардың веб-браузерлері үшін cookie файлдарын баптау конфигурациясы өзгеше болуы мүмкін;
· сайтпен толыққанды жұмыс тек cookie файлдарын пайдаланған кезде ғана қолжетімді;
· cookie файлдарын өшіру Сайт контентіне қолжетімділіктің шектелуіне және сервистердің толық жұмыс істемеуіне әкеп соғуы мүмкін.
Егер пайдаланушы cookie файлдарын пайдалануды қосса немесе өзінің веб-браузерінен барлық cookie файлдарын әдейі өшірсе, онда сайтқа одан әрі кірген кезде пайдаланушыға cookie файлдарын қосу және пайдалану қайтадан ұсынылады.
7. САЙТТЫҢ БАСҚА РЕСУРСТАРМЕН ӨЗАРА ӘРЕКЕТТЕСУІ
Пайдаланушы сервистерді пайдаланған кезде сайт беттерінде басқа интернет-ресурстар мен үшінші тұлғалардың кодтары орналасуы мүмкін. Соның нәтижесінде бұл интернет-ресурстар мен бөгде тұлғалар сіздің деректеріңізді алады. Демек, олар сіздің осы беттерге кіргеніңіз туралы ақпаратты, сондай-ақ пайдаланушы браузері жіберетін басқа да мәліметтерді алып, өңдей алады. Мұндай интернет-ресурстарға мыналар жатуы мүмкін:
·  баннерлік көрсетілімдер жүйесі (мысалы, Google Ad Manager)
· әлеуметтік желі плагиндері (мысалы, Facebook, Twitter)
Компанияның аталған сервистерін пайдалану сайтқа кіруді жедел талдау, сайтқа кіруді, қарау тереңдігін, пайдаланушылардың белсенділігін ішкі және сыртқы бағалау үшін қажет. Көрсетілген қызметтерден алынған деректерді Компания сақтамайды және өңдемейді.
Тиісінше, егер пайдаланушы қандай да бір себептермен аталған сервистердің оның жеке деректеріне қол жеткізуін қаламаса, пайдаланушы өз қалауы бойынша өз аккаунтынан немесе профилінен шыға алады, cookie файлдарын тазалай алады (өз браузері арқылы).
Сайтта басқа веб-сайттарға сілтемелер де болуы мүмкін (тек ақпараттық мақсатта). Басқа веб-сайттарға сілтеме арқылы өткен кезде осы Саясаттың әрекеті ондай сайттарға және оларды пайдалануға байланысты құқықтық қатынастарға қолданылмайды. Компания тиісті сайттар арқылы дербес деректерді бермес (жария етпес) бұрын, әрбір сайттың құпиялылық және дербес деректер саласындағы саясатымен танысып шығуға кеңес береді.
8. ДЕРЕКТЕРДІ ҮШІНШІ ТҰЛҒАЛАРҒА БЕРУ
Сіздің дербес деректеріңіз Компанияға аутсорсинг қызметтерін ұсынатын Компанияның контрагенттеріне берілуі мүмкін, олармен деректерді өңдеуге арналған тиісті келісімшарттар жасалған. Өңдеуді қажет ететін қызметті жүзеге асыруға байланысты Сіздің жеке деректеріңіз үшінші тараптарға, соның ішінде, атап айтқанда, Компанияның АТ жүйелерінің жұмысына жауапты жеткізушілерге, заң немесе бухгалтерлік қызмет көрсететін ұйымдарға, курьерлерге және маркетингтік агенттіктерге беріледі.
Компания пайдаланушылардың дербес деректерін үшінші тұлғаларға беруді осы Саясаттың 3-бөлімінде және 8-бөлімінде көрсетілген жағдайларда ғана, сондай-ақ мұндай беру заңнаманың талабы болған кезде, мысалы, дербес деректер субъектісінің өз өтініші бойынша жүзеге асырады. Компания пайдаланушылар өз еркімен және саналы түрде беретін дербес деректерді қорғау бойынша қажетті және тиісті шараларды қабылдайды.
9. ДЕРБЕС ДЕРЕКТЕРДІ ҚОРҒАУ
Компания Қазақстан Республикасының заңнамасында белгіленген ақпаратты және дербес деректерді жоғалтудан, дұрыс пайдаланбаудан, өзгертуден немесе жоюдан қорғаудың ұйымдастырушылық, құқықтық және техникалық шараларын пайдаланады. Алайда, барлық күш-жігерге қарамастан, Компания Компанияның реттеуінен тыс туындайтын кез келген қауіптерден абсолютті қорғауға кепілдік бере алмайды.
Компания мұндай ақпарат пен деректерді рұқсатсыз немесе заңсыз жария етуді немесе өңдеуді, олардың кездейсоқ жоғалуын, жойылуын немесе зақымдануын болдырмау үшін құпиялылықты сақтау бойынша барлық тиісті міндеттемелерді, сондай-ақ техникалық және ұйымдастырушылық қауіпсіздік шараларын қолдануды қамтамасыз етеді.
Компания Компанияның талаптарына сәйкес мұндай ақпарат пен деректердің құпиялылығын қамтамасыз етуге келіскен уәкілетті қызметкерлерге ғана дербес деректерге қолжетімділік береді.
Дербес деректер субъектісінің немесе ол уәкілеттік берген адамның келісімінсіз дербес деректерді таратуға тек заңда айқындалған жағдайларда және ұлттық қауіпсіздік, экономикалық әл-ауқат және адам құқықтары мүдделері үшін ғана (егер бұл қажет болса) жол беріледі.
Осы Саясатқа елеулі өзгерістер енгізілген жағдайда, Компания Сайтта хабарлама орналастырады және осы өзгерістердің күшіне ену мерзімін көрсетеді. Егер көрсетілген мерзім ішінде Сіз оларды қабылдаудан жазбаша түрде бас тартпасаңыз, бұл Сіздің Саясаттағы тиісті өзгерістерге келісетініңізді білдіреді.
Кез келген өзгерістер мен толықтырулардан хабардар болу үшін уақыт өте келе осы Саясатты қарап тұруыңызды сұраймыз.ү
10. ДЕРБЕС ДЕРЕКТЕР СУБЪЕКТІЛЕРІНІҢ ҚҰҚЫҚТАРЫ
Сіз дербес деректер субъектісі ретінде Қазақстан Республикасының дербес деректерді қорғау саласындағы қолданыстағы заңнамасында көзделген барлық құқықтарды пайдаланасыз. «Дербес деректер және оларды қорғау туралы» Қазақстан Республикасының Заңында, сондай-ақ Қазақстан Республикасының Цифрлық кодексінде көзделген құқықтарыңызды іске асыру үшін осы Саясаттың 11-бөлімінде көрсетілген Компанияның байланыс деректерін пайдалана отырып, бізге тиісті сұрау салу жіберіңіз.
Егер Сіз Еуропалық Одаққа мүше елдердің бірінің резиденті болсаңыз, онда Сіз Деректерді қорғау жөніндегі жалпы регламенттің (ЕО) 2016/679 (the General Data Protection Regulation (EU) 2016/679) ережелерінде көзделген құқықтарды пайдаланасыз, атап айтқанда:
•    біз сақтайтын Сіз туралы ақпаратқа қол жеткізу, жаңарту немесе жою;
•    дұрыс емес немесе толық емес жеке деректеріңізді түзетуге;
•    Сіздің дербес деректеріңізді өңдеуімізге қарсылық білдіру;
•    Сіздің дербес деректеріңізді өңдеуді шектеуді талап ету;
•    өзінің дербес деректерінің көшірмесін құрылымдалған форматта алу;
•    дербес деректерді өңдеуге берген келісімін кез келген уақытта кері қайтарып алуға.

Сондай-ақ, сіздің жеке деректеріңіздің өңделуіне қатысты жеке деректерді қорғау органына шағым түсіруге құқығыңыз бар. Қосымша ақпарат алу үшін Еуропалық экономикалық аймақтағы (ЕЭА) жергілікті деректерді қорғау органына хабарласыңыз. Барлық мәселелерді заңда белгіленген шеңберде шешу үшін бізбен алдын ала байланысуыңызды ұсынамыз.

Сіз өз құқықтарыңызды жүзеге асыру тәсілі осы Саясаттың шарттарымен реттелетініне келісесіз. Саясаттың келесі тармақтары сіздің кейбір құқықтарыңызды жүзеге асыру тәсілін көрсетеді.

10.1. Дербес деректерге қол жеткізу:
Бізде сақталған дербес деректерді қарау, сондай-ақ оларға түзетулер енгізу үшін Сіздің жеке ақпаратыңызға қол жеткізуге құқығыңыз бар. Сіз «БАЙЛАНЫС» бөлімінде төменде көрсетілген электрондық пошта мекенжайына хат жазу арқылы дербес деректерге қол жеткізуді сұрай аласыз немесе оларға түзетулер енгізе аласыз. Мұндай сұрау салуды қанағаттандырмас бұрын, біз Сізден жеке басыңызды растауды сұрауымыз мүмкін екеніне назар аударыңыз.
10.2. Дербес деректерді жою:
Жеке деректеріңізді қалай жоюға болады? Сіз төменде «БАЙЛАНЫС» бөлімінде көрсетілген электрондық пошта мекенжайына хат жолдау арқылы жеке деректеріңізді түзетуді немесе жоюды талап ете аласыз. Ескертеміз: сіз туралы қажетті деректер болмаса, біз өз қызметтерімізді ұсына алмаймыз және/немесе сервистеріміздің тиісті жұмысын қамтамасыз ете алмаймыз.
Біз сондай-ақ пайдаланушы деректерінің бір бөлігін немесе барлығын сақтай аламыз және пайдаланушының дербес деректерін өңдеуге байланысты барлық ықтимал талаптар мен біздің міндеттемелеріміз (мысалы, қызметтер көрсету, алаяқтықтың алдын алу, заңдық міндеттемелерімізді сақтау, дауларды шешу, келісімдерді орындау және т.б.) толық орындалғанға дейін оларды жоймаймыз. Пайдаланушы жасаған деректерді, соның ішінде Дербес деректерді жойған жағдайда, бұл деректер белсенді деректер базасынан өшіріледі, бірақ біздің архивтерімізде сақталып қалуы мүмкін.
Сіз сондай-ақ кез келген уақытта дербес деректерді бұдан былай өңдеуге берген келісіміңізді кері қайтарып ала аласыз. Егер сіз дербес деректерді өңдеуге берген келісіміңізді кері қайтарып алсаңыз және бізде сіздің деректеріңізді өңдеуді жалғастыруға басқа заңды негіздер болмаса, біз сіздің дербес деректеріңізді өңдеуді тоқтатамыз. Егер бізде дербес деректерді өңдеуге заңды негіздер болса, біз сіздің дербес деректеріңізді қолданыстағы заңнамада көзделген шектерде пайдалануды жалғастыруға құқылымыз.
11. БАЙЛАНЫСТАР:
Егер Сізде дербес деректеріңізді өңдеуге және/немесе осы Саясатқа қатысты сұрақтарыңыз болса, төменде көрсетілген байланыс деректері арқылы бізге хабарласыңыз:
«JOINUP! Kazakhstan» ЖШС
Қазақстан Республикасы, Алматы қ.,Алмалы ауданы, Наурызбай батыр көшесі, 99/1 үй, 41б. т.е.
+7 727 3 500 300
info@joinup.kz

